Interaktiv davlat xizmatlari koʻrsatishni hisobga olgan holda Internet tarmogʻida Oʻzbekiston Respublikasining Hukumat portali faoliyatini yanada takomillashtirish chora-tadbirlari toʻgʻrisida
(resolution, 2025-12-16)

“Axborotlashtirish toʻgʻrisida”gi Oʻzbekiston Respublikasi Qonunini, Oʻzbekiston Respublikasi Prezidentining “Zamonaviy axborot-kommunikatsiya texnologiyalarini yanada joriy etish va rivojlantirish chora-tadbirlari toʻgʻrisida” 2012-yil 21-martdagi PQ-1730-son qarorini bajarish yuzasidan, shuningdek elektron shaklda maʼlumotlarning toʻliq ayirboshlanishini, soʻrovlarni rasmiylashtirish tartibotlarini jadallashtirish, axborot-kommunikatsiya texnologiyalaridan foydalanish asosida davlat organlari bilan tadbirkorlik subyektlari va aholining oʻzaro hamkorligi samaradorligini oshirishni taʼminlash uchun shart-sharoitlar yaratish maqsadida Vazirlar Mahkamasi qaror qiladi: Belgilab qoʻyilsinki, Oʻzbekiston Respublikasi Yagona interaktiv davlat xizmatlari portali (keyingi oʻrinlarda Yagona portal deb ataladi) Internet tarmogʻida Oʻzbekiston Respublikasining Hukumat portali doirasida, shu jumladan “bir darcha” rejimida faoliyat koʻrsatadi. 2. Yagona portal: jismoniy va yuridik shaxslarning davlat va xoʻjalik boshqaruvi organlari, mahalliy ijro etuvchi hokimiyat organlari xizmatlari va funksiyalari toʻgʻrisidagi maʼlumotlardan foydalanishini; jismoniy va yuridik shaxslarning elektron davlat xizmatlaridan foydalanishi uchun zarur boʻlgan arizalar shakllari, blankalar va boshqa hujjatlardan, shu jumladan elektron tarzda toʻldirish uchun foydalanishini; ariza beruvchilar tomonidan davlat va xoʻjalik boshqaruvi organlari hamda mahalliy ijro etuvchi hokimiyat organlari, shuningdek boshqa tashkilotlar bilan teskari aloqani amalga oshirish imkoniyatini; elektron davlat xizmatlaridan foydalanish uchun zarur boʻlgan arizalar va boshqa hujjatlarni elektron tarzda qabul qilishni; jismoniy va yuridik shaxslarning Yagona portal faoliyati bilan bogʻliq soʻrovlari va murojaatlarini hisobga olish, shu jumladan davlat va xoʻjalik boshqaruvi organlari, mahalliy ijro etuvchi hokimiyat organlari va boshqa tashkilotlarning interaktiv davlat xizmatlari koʻrsatish sifati monitoringi olib borilishini taʼminlaydi. 3. 2013 — 2020-yillarda Oʻzbekiston Respublikasining Milliy axborot-kommunikatsiya texnologiyalarini rivojlantirish kompleks dasturini amalga oshirishni muvofiqlashtirish boʻyicha Respublika komissiyasi: Yagona portal orqali davlat va xoʻjalik boshqaruvi organlari, mahalliy ijro etuvchi hokimiyat organlari tomonidan jismoniy va yuridik shaxslar uchun koʻrsatiladigan interaktiv davlat xizmatlari yigʻma reyestrini (keyingi oʻrinlarda Yigʻma reyestr deb ataladi) bir oy muddatda tasdiqlasin; uch oy muddatda davlat va xoʻjalik boshqaruvi organlari, mahalliy ijro etuvchi hokimiyat organlari bilan birgalikda davlat xizmatlarini bosqichma-bosqich interaktiv davlat xizmatlariga oʻtkazish va Yigʻma reyestrga kiritishning aniq muddatlarini belgilagan holda davlat xizmatlari roʻyxatini tasdiqlasin; yangi interaktiv davlat xizmatlarini Yigʻma reyestrga kiritish hamda davlat va xoʻjalik boshqaruvi organlari, mahalliy ijro etuvchi hokimiyat organlari tomonidan Yagona portal orqali interaktiv davlat xizmatlari koʻrsatish sifatini yaxshilash ishlarining ahvoli toʻgʻrisidagi masalalarni oʻz majlislarida muntazam ravishda koʻrib borsin. 4. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi: Yagona portal orqali interaktiv davlat xizmatlari koʻrsatishga oʻtish boʻyicha normativ-metodik rahbarlikni taʼminlasin; 2013-yil 1-iyulgacha boʻlgan muddatda Yagona portalni ishlab chiqsin va Internet tarmogʻida ishga tushirsin; har yili 1-dekabrgacha 2013 — 2020-yillarda Oʻzbekiston Respublikasining Milliy axborot-kommunikatsiya texnologiyalarini rivojlantirish kompleks dasturini amalga oshirishni muvofiqlashtirish boʻyicha Respublika komissiyasiga Yagona portal orqali interaktiv davlat xizmatlari koʻrsatishning holati toʻgʻrisida hisobot va Yigʻma reyestr roʻyxatini kengaytirish boʻyicha qoʻshimcha takliflar kiritsin. 5. Davlat va xoʻjalik boshqaruvi organlari, mahalliy ijro etuvchi hokimiyat organlari: Yagona portalda Yigʻma reyestr tarkibiga kiradigan interaktiv davlat xizmatlari oʻz vaqtida ishga tushirilishini taʼminlasinlar; aholi va tadbirkorlik subyektlari bilan oʻzaro munosabatlarda elektron shaklga oʻtishni taʼminlash yuzasidan oʻz vakolatlari doirasida qonun hujjatlarini takomillashtirishga yoʻnaltirilgan chora-tadbirlar koʻrsinlar. 6. Belgilansinki, davlat va xoʻjalik boshqaruvi organlari, mahalliy ijro etuvchi hokimiyat organlari rahbarlari va masʼul ijrochilari interaktiv davlat xizmatlarini joriy etish va koʻrsatish, shuningdek ularning oʻz vaqtida va toʻliq koʻrsatilishi yuzasidan shaxsan javob beradilar. 7. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov hamda Oʻzbekiston Respublikasi Vazirlar Mahkamasi Ijro etuvchi apparatining boshqaruvchisi S.X. Bekenov zimmasiga yuklansin. 1. Vazirlar Mahkamasining “Axborotlashtirish sohasida normativ-huquqiy bazani takomillashtirish toʻgʻrisida” 2005-yil 22-noyabrdagi 256-son qarorida (Oʻzbekiston Respublikasi QT, 2005-y., 11-son, 62-modda): a) 2-banddagi “Oʻzbekiston aloqa va axborotlashtirish agentligi” soʻzlari “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” soʻzlari bilan almashtirilsin; b) 1-ilovaning 3, 16, 17-bandlaridagi va 19-bandining ikkinchi xatboshidagi “Oʻzbekiston aloqa va axborotlashtirish agentligi” soʻzlari “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” soʻzlari bilan almashtirilsin; v) 2-ilovaning 13-bandidagi va 19-bandning ikkinchi xatboshidagi “Oʻzbekiston aloqa va axborotlashtirish agentligiga” va “Oʻzbekiston aloqa va axborotlashtirish agentligi” soʻzlari tegishli ravishda “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasiga” va “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” soʻzlari bilan almashtirilsin. 3. Vazirlar Mahkamasining “Internet tarmogʻida Oʻzbekiston Respublikasining Hukumat portalini yanada rivojlantirish chora-tadbirlari toʻgʻrisida” 2007-yil 17-dekabrdagi 259-son qarorida (Oʻzbekiston Respublikasi QT, 2007-y., 12-son, 71-modda): a) 2-banddagi “Oʻzbekiston aloqa va axborotlashtirish agentligi” soʻzlari “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” soʻzlari bilan almashtirilsin; b) 3-banddagi “Oʻzbekiston aloqa va axborotlashtirish agentligining” soʻzlari “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining” soʻzlari bilan almashtirilsin; 4. Vazirlar Mahkamasining “Internet tarmogʻida Oʻzbekiston Respublikasining Hukumat portaliga axborotlarni taqdim etish va joylashtirish tartibi toʻgʻrisida” 2009-yil 21-apreldagi 116-son qarorida (Oʻzbekiston Respublikasi QT, 2009-y., 4-son, 30-modda): a) 2-bandning uchinchi xatboshidagi “Oʻzbekiston aloqa va axborotlashtirish agentligi” soʻzlari “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” soʻzlari bilan almashtirilsin; b) 1-ilovaning 72, 83 va 84-bandlaridagi “Oʻzbekiston aloqa va axborotlashtirish agentligi” soʻzlari “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” soʻzlari bilan almashtirilsin; g) 3-ilovaning 12-bandidagi hamda Internet tarmogʻida Oʻzbekiston Respublikasining Hukumat portaliga joylashtirish uchun Vazirlar Mahkamasi Ijro etuvchi apparatining tarkibiy boʻlinmalari tomonidan axborotlarni taqdim etish tartibi toʻgʻrisida Nizomga ilovadagi “Oʻzbekiston aloqa va axborotlashtirish agentligining” soʻzlari “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining” soʻzlari bilan almashtirilsin.